**ANEXA III**

**Partea I: Modelul unic privind punctele de date**

Toate elementele de date prevăzute în anexele I și II se transformă într-un model unic privind punctele de date care va constitui baza pentru uniformizarea sistemelor informatice ale instituțiilor, ale autorităților competente și ale autorităților de rezoluție.

Modelul unic privind punctele de date îndeplinește următoarele criterii:

(a) oferă o reprezentare structurată a tuturor elementelor de date prevăzute în anexa I;

(b) identifică toate conceptele de activitate stabilite în anexele I și II;

(c) pune la dispoziție un dicționar de date care identifică denumirile tabelelor, ordonatelor, axelor, domeniilor, dimensiunilor și membrilor;

(d) pune la dispoziție indicatori care definesc proprietatea sau valoarea punctelor de date;

(e) pune la dispoziție definiții ale punctelor de date care sunt exprimate ca un ansamblu de caracteristici ce identifică univoc conceptul;

(f) conține toate specificațiile tehnice relevante necesare pentru dezvoltarea de soluții IT de raportare care produc date de supraveghere uniforme.

**Partea II: Norme de validare**

Elementele de date prevăzute în anexele I și II fac obiectul unor norme de validare care asigură calitatea și coerența datelor.

Normele de validare îndeplinesc următoarele criterii:

(a) definesc relațiile logice între punctele de date relevante;

(b) includ filtre și condiții prealabile care definesc un set de date cărora li se aplică o normă de validare;

(c) verifică coerența datelor raportate;

(d) verifică acuratețea datelor raportate;

(e) stabilesc valori implicite care trebuie aplicate în cazul în care informațiile relevante nu au fost raportate.