**IARSCRÍBHINN III**

**Cuid I: Samhail Pointe Sonraí Aonair**

Athrófar na míreanna sonraí ar fad a leagtar amach in Iarscríbhinní I agus II i samhail pointe sonraí aonair a bheidh ina bhunús do chórais aonfhoirmeacha TF na n‑institiúidí, na n‑údarás inniúil agus na n‑údarás réitigh.

Comhlíonfaidh an tsamhail pointe sonraí aonair na critéir seo a leanas:

(a) go gcuirfidh sí uiríoll struchtúrtha ar fáil maidir leis na míreanna sonraí ar fad a leagtar amach in Iarscríbhinn I;

(b) go sainaithneofar inti na coincheapa gnó ar fad atá leagtha amach in Iarscríbhinní I agus II;

(c) go gcuirfear ar fáil léi foclóir sonraí ina sainaithnítear lipéid táblaí, lipéid ordanáidí, lipéid aiseanna, lipéid fearann, lipéid toisí agus lipéid bhall;

(d) go gcuirfear ar fáil léi méadrachtaí lena sainmhínítear airí nó méid na bpointí sonraí;

(e) go gcuirfear ar fáil léi sainmhínithe ar phointí sonraí a chuirtear in iúl mar chomhdhéanamh saintréithe a shainaithníonn an coincheap ar bhealach aonchiallach;

(f) go n‑áireofar inti na sonraíochtaí teicniúla ábhartha ar fad is gá chun réitigh tuairiscithe TF a fhorbairt a chuirfidh sonraí maoirseachta aonfhoirmeacha ar fáil.

**Cuid II: Rialacha bailíochtaithe**

Beidh na míreanna sonraí a leagtar amach in Iarscríbhinní I agus II faoi réir rialacha bailíochtaithe lena n‑áirithítear cáilíocht agus comhsheasmhacht na sonraí.

Comhlíonfaidh na rialacha bailíochtaithe na critéir seo a leanas:

(a) go sainmhíneofar iontu an caidreamh loighciúil idir pointí sonraí ábhartha;

(b) go n‑áireofar iontu scagairí agus réamhchoinníollacha lena sainítear sonraí a bhfuil feidhm ag riail bailíochtaithe ina leith;

(c) go seiceálfaidh siad comhsheasmhacht na sonraí tuairiscithe;

(d) go seiceálfaidh siad cruinneas na sonraí tuairiscithe;

(e) go leagfar síos leo luachanna a chuirfear i bhfeidhm i gcás nach dtuairiscítear an fhaisnéis ábhartha.