**III. melléklet**

**I. rész: Egységes adatmodell**

Az I. és a II. mellékletben meghatározott adatelemeket olyan egységes adatmodellé kell alakítani, amely az intézmények, az illetékes hatóságok és a szanálási hatóságok egységes informatikai rendszereinek alapját jelenti.

Az egységes adatmodell teljesíti a következő kritériumokat:

a) biztosítja az I. mellékletben meghatározott adatok strukturált megjelenítését;

b) azonosítja az I. és a II. mellékletben meghatározott üzleti koncepciókat;

c) tartalmaz egy olyan szótárt, amely azonosítja a táblák megnevezését, az ordinátacímkéket, a tengelyek megnevezését, a domének, a dimenziók és a doméntagok címkéit;

d) olyan mérőszámokat tartalmaz, amelyek meghatározzák az adatpontok tulajdonságát vagy összegét;

e) olyan adatpont-meghatározásokat ad, amelyek kifejezése a koncepciót egyértelműen azonosító jellemzők összetételével történik;

f) tartalmazza az összes olyan technikai specifikációt, amely az egységes felügyeleti adatokat létrehozó adatszolgáltatási informatikai megoldások kifejlesztéséhez szükséges.

**II. rész: Validálási szabályok**

Az I. és a II. mellékletben meghatározott adatelemek az adatminőséget és -konzisztenciát biztosító validálási szabályok hatálya alá tartoznak.

A validálási szabályok megfelelnek a következő kritériumoknak:

a) meghatározzák a megfelelő adatpontok közötti logikai kapcsolatokat;

b) olyan szűrőket és előfeltételeket tartalmaznak, amelyek meghatározzák azt az adatcsoportot, amelyre az adott validálási szabály alkalmazandó;

c) ellenőrzik a közölt adatok konzisztenciáját;

d) ellenőrzik a közölt adatok pontosságát;

e) meghatározzák azokat az alapértelmezett értékeket, amelyeket alkalmazni kell, amennyiben az adott információt nem közölték.