**ANNESS III**

**Parti I: Mudell Uniku tal-Punti *ta’ Data***

L-elementi *tad-data* kollha stabbiliti fl-Annessi I u II għandhom jiġu trasformati f’mudell uniku tal-punti ta’ *data* li għandu jkun il-bażi għal sistemi uniformi tal-IT tal-istituzzjonijiet u tal-awtoritajiet ta’ riżoluzzjoni.

Il-mudell uniku tal-punti ta’ *data* għandu jissodisfa l-kriterji li ġejjin:

(a) jipprovdi rappreżentazzjoni strutturata tal-elementi *tad-data* kollha stabbiliti fl-Anness I;

(b) jidentifika l-kunċetti kollha ta’ impriża stabbiliti fl-Annessi I u II;

(c) jipprovdi dizzjunarju *tad-data* li jidentifika t-tikketti tat-tabelli, it-tikketti ordinati, it-tikketti tal-assi (axis), it-tikketti tad-dominji, it-tikketti tad-dimensjonijiet u t-tikketti tal-membri;

(d) jipprovdi metrika li tiddefinixxi l-proprjetà jew l-ammont ta’ punti *tad-data*;

(e) jipprovdi definizzjonijiet ta’ punti *tad-data* li huma espressi bħala kompożizzjoni ta’ karatteristiċi li jidentifikaw il-kunċett b’mod univoku;

(f) ikun fih l-ispeċifikazzjonijiet tekniċi rilevanti kollha li huma neċessarji għall-iżvilupp ta’ soluzzjonijiet għar-rappurtar bl-IT li jipproduċu *data* superviżorja uniformi.

**Parti II: Regoli ta’ validazzjoni**

L-entrati *tad-data* kollha stabbiliti fl-Annessi I u II għandhom ikunu soġġetti għal regoli ta’ validazzjoni li jiżguraw il-kwalità u l-konsistenza *tad-data*.

Ir-regoli ta’ validazzjoni għandhom ikunu jissodisfaw il-kriterji li ġejjin:

(a) jiddefinixxu r-relazzjonijiet loġiċi bejn punti *tad-data* relevanti;

(b) jinkludu filtri u prekundizzjonijiet li jiddefinixxu sett ta’ *data* li għalih tapplika regola ta’ validazzjoni;

(c) jivverifikaw il-konsistenza *tad-data* rrapportata;

(d) jivverifikaw l-akkuratezza *tad-data* rrapportata;

(e) jistabbilixxu valuri prestabbiliti li għandhom japplikaw meta l-informazzjoni rilevanti ma tkunx ġiet rapportata.